Климатске промене

Ефекат стаклене баште

Клима представља просечне вредности температуре, светлости, влажности, атмосферског притиска, испаравања, облачности и падавина. (абиотички фактори)

**Климатске промене** су споре али се, под утицајем човекових активности, одигравају веома брзо и могу се уочити и за кратко време. Брзе климатске промене су последица загађивања ваздуха штетним гасовима.

**Ефекат стаклене баште** подразумева загревање планете Земље зрачењем које се одбија с њене површине, али одбијено зрачење не одлази назад у свемир већ га упија слој гасова који се налазе у атмосфери и тако додатно загрева Земљину атмосферу.

**Гасови стаклене баште**: водена пара, угљен – диоксид и метан.

Ефекат стаклене баште је, иначе, неопходан за опстанак живог света на планети због одговарајуће температуре (у супротном би било јако хладно), али повећањем слоја гасова стаклене баште се додатно загрева што доводи до појаве коју називамо – глобално загревање.

Повећању слоја гасова стаклене баште допринело је сагоревање фосилних горива (ослобађа се велика количина угљен – диоксида)

**Глобално загревање** доводи до топљена ледника на половима што повећава ниво мора и океана, због чега нестају многа станишта живих бића а долази и до већег испаравања воде и угрожавања приобалних градова.

Помоћ у разумевању градива је предавање наставника на РТС – у 3:

<https://mojaskola.rtsplaneta.rs/show/1358481/532/os8-biologija-klimatske-promene>

Ваши задаци су:

1) да у својим свескама напишете наслов лекције и кључне појмове (подебљане) са објашњењима, затим да прецртате правилно попуњену следећу шему: (попуњавате је наведеним појмовима)

Појмови: повећање нивоа мора и окена; глобално загревање; сагоревање фосилних горива; појачавање ефекта стаклене баште; повећање слоја гасова стаклене баште; топљење ледника; угрожавање станишта живих бића.

повећање слоја гасова стаклене баште

2) да направите онлајн постер у коме бисте приказали ваше виђење последица ефекта стаклене баште. Можете и да нацртате на папиру из блока 5. Рок је следећи уторак, 31.март, а радове ћете ми слати у ваш разред у Гугл учионици.

Линк који вам може бити од помоћи за онлајн постер:

<https://piktochart.com/formats/posters/>

Желим вам добро здравље и успешан рад!

Наставница биологије